《送提刑刘峤解印还朝二首 其一》
宋代·张守

赠君吉水麝煤之玄玉，毗陵兔颖之毛锥。玄玉磨研胜点漆，毛锥挥洒如印泥。

增光缠龙之大字，焕发吐凤之英词。玉旒光边借前箸，便好再勒中兴碑。

作者简介：（1084—1145）常州晋陵人，字子固，一字全真，号东山居士。徽宗崇宁二年进士。擢监察御史。高宗建炎初上防淮渡江利害六事，主张恢复中原，反对画江自守。历御史中丞、翰林学士、同签书枢密院事。四年，除参知政事。未几罢知绍兴府，改福州。六年，复参知政事，兼权枢密院事。后历知婺州、洪州、建康府。卒谥文靖。有《毗陵集》。